Den 32-årige mand blev pågrebet i går til middagstid. Han sigtes for at have begået hjemmerøveriet hos den 83-årige dame. Natten til onsdag hørte den ældre kvinde noget rumstere udenfor hendes hus. Der blev banket på hendes dør, men hun turde ikke lukke døren op. Gerningsmanden smadrede derfor en rude, som han kravlede ind af. I kvindens soveværelse truede røveren på engelsk med at gøre hende ondt, hvis ikke hun gav ham penge. Han slap af sted med en mindre kontant beløb. Kvinden slap uskadt fra røveriet. Manden fremstilles i grundlovsforhør i dag klokken 11.00 ved Retten i Hjørring.

Referat:
Den mand, der natten mellem tirsdag og onsdag brød ind hos en ældre dame i Hirtshals, fremstilles i dag i grundlovsforhør ved retten i Hjørring.